Sjpègelneuron

'n Sjpègelneuron of sjpègelcel is 'n neuron dat neet allèng vuurt es 'n deer 'n handeling oetveurt, mae ooch es 't deer 'n handeling ziet of huurt oetveure dör 'n aander deer (vöral van 't zelfde deersaoërt). De wèrking van 't neuron weersjpegelt in 't vure dus 't gedrag van 'n aander deer en is op dezelfde meneer actief es wen 't deer de handeling èges oetveurt. De sjpègelneurone zelf zeunt waargenaome bie primate mae neet bie luuj of väögel. Mae de wèrking d'r van is bie die lètste waal waargenaome mèt behulp van fMRI, TMS, EEG-scans. Bie luuj beveende ze zich in de premotore cortex en in de pariëtale kwabbe van de haeënes. 

De aanwezighèèd van sjpegelneurone in de haeënes waoërt oontdèkt dör Giacomo Rizzolatti, Leonardo Fogassi en Vittorio Gallese van de universitèèt van Parma. 

Sommige wetenschappers besjowwe sjpegelneurone es èng van de belangriekste oontdèkkinge in de recente historie van de neurowetensjap.

Functie
't Oonderzeuk nao de wèrking en de functie van de sjpègelneuronsysteme is in volle gaank. Me nèmt aa dat ze 'n groeëte rol sjpäöle bie 't begriepe en interpretere van de acties van andere en 't lieëre va nuuj vaardighede dör imitatie. Ooch zowwe sjpègelsysteme 'n rol kènne sjpäöle bie 't inzicht in deenkpatroeëne bie aander (theory of mind)Michael Arbib, The Mirror System Hypothesis. Linking Language to Theory of Mind, 2005, emotioneel inlaevingsvermoge (empathie)Laurie Carr et al., Neural mechanisms of empathy in humans: A relay from neural systems for imitation to limbic areas, Proceedings of the National Academy of Sciences of theUnited States of America 100:9 (2003) en de taalverwervingHugo Théoret, Alvaro Pascual-Leone, Language Acquisition: Do As You Hear, Current Biology, Vol. 15, No. 3, pp. 84-85, 2002-10-29 (d'r zeunt ooch sjpegelneurone voonde in de nabiehèèd van 't gebied van Broca, 'n taalcentrum in d'r frontale kwab). 
Meme
De wèrking van 't sjpègelneuron haat invloed óp de meme.

't Disfunctionere van de sjpegelneurone zou autisme kinne verklaore.Oberman LM, Hubbard EM, McCleery JP, Altschuler EL, Ramachandran VS, Pineda JA., EEG evidence for mirror neuron dysfunction in autism spectral disorders, Brain Res Cogn Brain Res.; 24(2):190-8, 2005-06Mirella Dapretto, Understanding emotions in others: mirror neuron dysfunction in children with autism spectrum disorders, Nature Neuroscience, Vol. 9, No. 1, pp. 28-30, 2006-01 
categorie:neuroweitesjappe

 Referentie 

 Wieër laeze 

 Artikel bie Kennislink uvver sjtudie van de Radbouduniversitèèt Nijmege
 Nadia Zaboura, 2008: Das empathische Gehirn. Spiegelneurone als Grundlage menschlicher Kommunikation. Wiesbaden: VS Verlag. ISBN 3-531-16390-6 (däitsch)